‘মেইড ইন বাংলাদেশ’ খ্যাত প্রযুক্তি পণ্য ও খুচরা যন্ত্রাংশ রপ্তানির মাধ্যমে ২০২৮ সালের মধ্যে ১ বিলিয়ন মার্কিন ডলার আয়ের টার্গেট নিয়েছে দেশের ইলেকট্রনিক্স জায়ান্ট ওয়ালটন। এই লক্ষ্যমাত্রা পূরণে আন্তর্জাতিক ব্যবসা ইউনিটকে শক্তিশালী করা হয়েছে। ইউরোপ, আমেরিকার মতো উন্নত দেশগুলোতে নিজস্ব অফিস স্থাপনের পাশাপাশি নিয়োগ দিচ্ছে বিশ্ব ইলেকট্রনিক্স বাজারের বিপণন বিশেষজ্ঞদের। নিয়মিত অংশ নিচ্ছে উন্নত দেশগুলোর বিভিন্ন আন্তর্জাতিক মেলায়। সেই সঙ্গে গ্লোবাল আরএনডি ও ডিজাইন সেন্টার স্থাপনের উদ্যোগ নিয়েছে বাংলাদেশী প্রতিষ্ঠানটি।